# 155. Puccinellia distans (Jacq.) Parl. - Sziki mézpázsit [Gramineae - Pázsitfű-félék].

a: Virágzat b: Tőhajtások c: Füzérke (nagyítva) d: Terméses toklász (nagyítva). | Évelő, 20-60 cm magas, szürkezöld aljfű. Levele lapos vagy begöngyölődött. A bugavirágzat ágai virításkor szétálló vagy lefelé hajlók. Füzérei 2-5-virágúak, tompított csúcsú tokászokkal. Kontinentális faj. Magyarországon az alföldi szikeseken, főleg szikfokon, szikes laposokon, elszikesedő mocsárréteken mint sziki változat gyakori. Sókedvelő, a gyenge minőségű szikes talajok hasznos legelőfüve. Jól sarjadzik, és takarmányát édes íze miatt az állatok szívesen fogyasztják. Rendszeres termesztésével, sőt nemesítésbe vonásával is érdemes volna foglalkozni.