# 112. Lagepario siceraria (Molina) Standl - Lopótök (Syn.: L. vulgaris Ser.) [Cucurbitaceae - Tökfélék].

a: Szárrészlet virággal és fiatal terméssel b: Termés hosszmetszete c: Mag d: Csíranövény. | Egyéves, kúszó, illatos növény. Levelei széles-szívesek, épek, fogacskás élűek, alul-felül lágyan pelyhes-molyhosak. A kacsok elágazók. Virágai egylakiak, magánosak, fehérek. Termése fajtánként rendkívül különböző formájú és nagyságú, hengeres, körte vagy palack alakú. Hazája az Óvilág trópusai; főleg itt és a szubtrópusokon termesztik, de a trópusi Amerikába is elkerült. Kismértékben, szórványosan Magyarországon is termesztik. Táperős, televényes talajokon fejlődik jól. Terméséből különféle tárgyakat, edényeket, borszívót ("lopó") stb. készítenek. Különösen sokféle használati tárgy készítésére használják az afrikai bennszülöttek. Egyes helyeken fiatal terméseit főzelékként is eszik.