# 90. Solanum melongena L. - Tojásgyümölcs (Padlizsán) [Solanaceae - Burgonyafélék].

a: Virágos szárrészlet b: Bogyótermés c: Bogyótermés keresztmetszete d: Csíranövény. | Egyéves növény. Szára 60-80 cm magas, erősen fásodó. Levelei hosszúkásak, molyhosak, szürkészöldek. A virágok 3-6 cm szélesek, élénklilák. Bogyótermése nagy, a 2 dm-t is eléri, tojásdad-hosszúkás, ibolyás, fehér vagy sárgás. Hazája: trópusi Afrika, Egyiptom, Arábia, Északnyugat-India. A melegebb vidékeken sokfelé művelik. A XVII. századig Európában nincs róla említés. A jó termőerőben levő, laza vagy középkötött vályogtalajokat szereti. Magyarországon csak kis területen, inkább mint különlegességet termesztik. Gyümölcsét különböző módon elkészítve fogyasztják.