# 126. Cichorium endivia L. - Salátakatáng (Endívia, endíviasaláta) [Compositae - Fészkesvirágzatúak].

a: Virágos szárrészlet b: Fiatal szárcsúcs c: Kaszattermés (nagyítva) d: Csíranövény. C. e. var. crispum Lam. - Fodros salátakatáng e: Tőlevélrózsa. | Eredetileg kétéves, a termesztésben egyéves növény. Levelei öblös-fogas vagy kanyargós élűek, levélrózsát alkotnak. Virágzata fészkes kunkor. Termése sárgásfehér kaszat. Hazája a mediterrán vidék. Közép-Európában először a XIV. században kezdték fogyasztani. Nálunk ritkán termesztik, Nyugat-Európában azonban igen kedvelik mint salátanövényt. A kissé savanyú, jó minőségű talajokon termelhető, fejlődése kezdeti szakaszán sok vizet kíván.