# 27. Trigonella foenum-graecum L. - Görögszéna [Papilionaceae - Pillangósvirágúak].

a: Virágzó növény b: Magvak (nagyítva) c: Szárrészlet hüvelytermésekkel d: Csíranövények. | Alacsony termetű, egyéves növény. Keskeny, levelei hármasak, sárga virágai levélhónaljiak. Hüvelye kissé hajlott, hosszú, hegyes csőrű. Az egész növény jellegzetesen erős és tartós szagú. Hazája a Földközi-tenger vidéke, nálunk ritkán termesztik. Talajban nem válogatós: a széltől védett, napos fekvésű középkötött talajt kedveli leginkább. Takarmánynak főként csalamádéval, zabos bükkönnyel és borsóval vetik, mert az állatok a jellegzetes fűszeres illata miatt egymagában nem eszik. Kis mértékben más takarmányokhoz keverve, azoknak kellemes ízt ad. Magja keserűanyagot, sok nyálkát, illóolajat, alkaloidot, kumarint tartalmaz, és a gyógyászatban (főleg az állatgyógyászatban) használatos.