# 74. Lavandula angustifolia Mill. - Orvosi levendula (Valódi levendula) (Syn.: L. officinalls Chaix; L. spica L. p. p.; L. vera DC.) [Labiatae - Ajakosak].

a: Virágos szár és szártő b: Levél (nagyítva) c: Makkocska (nagyítva) d: Murvalevél (nagyítva) e: Csíranövény. Lavandula x intermedia Emeric apud Lois. (=L. angustifolia Mill. x L. latifolia [L. f.] Medik.)- Hibrid levendula (Angol levendula). f: Virágos szár; levél és murvalevél (nagyítva). Lavandula latifolia (L. f.) Medik. - Széleslevelű levendula (Syn.: L. spica L. p. p.). g: Virágos szár; virág és murvalevél (nagyítva) h: Alsó szárrészlet i: Makkocska (nagyítva). | Dúsan ágas, illatos félcserje, általában 40-60 cm magas. Levelei hosszúkás-szálasak, szürkén molyhosak. Virágzata vékony, hosszú, alján szaggatott álfüzér. Ajakos pártája ibolyáskék, ún. levendulakék. Mediterrán származású, a középkor óta nagyon kedvelt gyógy- és illatszernövény. Dél-Franciaországban és helyenként a Földközi-tenger mellékén nagyban termesztik. Meleg, déli fekvésű, meszes talajú lejtőkön nálunk is jól termeszthető. A Tihanyi-félszigeten pl. nagy kiterjedésű (65 kat. hold), jól bevált állománya díszlik, de számos helyen másutt is sikerrel termesztik. Virágzata "Lavandulae flos" néven drog. Lepárolt értékes olaját gyógyászati felhasználásán kívül az illatszeriparban, szappaniparban és egyéb ipari területeken is (porcelán-, rádiócsőgyártás stb.) alkalmazzák. Hazánkban a hibrid- (ún. angol-) levendulát is termesztik, mely az orvosi (valódi) levendula, és a nálunk ritkán termesztett széleslevelű levendula fajkeresztezése.