# 177. Setaria italica (L.) Beauv. - Olasz muhar (Mohar) [Gramineae - Pázsitfű-félék. "Siófoki tájfajta"

a: Füzéres buga és szártő b: Füzérke (nagyítva). S. i. var. maxima Alef. - Óriásmuhar (Csumiz). "Tápiószelei korai" fajta c: Szártő és füzéres buga d: Füzérke (nagyítva) e: Füzérke gallérsertékkel (nagyítva) f: Csíranövény. | Az olasz muhar egyéves takarmánynövény. Magassága 90-150 cm, általában nem elágazó. Levele érdes, kb. 1-3 cm széles. A virágzat hosszúkás füzérformájú, egyes ágai serteszerűek. A gallérserték rendszerint feketésibolyás színűek. A szemtermés éretten nem kihulló. Hazája India, Közép-Ázsia, Kína, Japán. Nálunk elvadultan is előfordul. A legrégibb idők óta termesztett növények közé tartozik, Európában a bronzkor óta termesztik. A nagyon sovány homok és hideg, nedves, kötött talaj kivételével minden jó erőben levő talajon termeszthető. Ázsiában élelmiszernövény, nálunk szálastakarmány-növény (madáreledel is). Elismert nemesített fajta a "Mezőhegyesi sárga mohar". Kétszeresen összetett, karéjos bókoló bugája van az óriásmuharnak. Nagyobb termést ad és jobban bírja a szárazságot.