# 72. Symphytum x uplandicum Nym. (=S. asperum Lepech. x S. officinale L.) - Sertéscsemege (Comfrey) [Boraginaceae - Érdeslevelűek].

a: Virágos szár b: Gyöktörzs c: Makkocska (nagyítva). | Évelő növény, magassága 100-150 cm. A szár befelé görbülő tüskés szőröktől érdes. A levelek tojásdadok, nem lefutók, épszélűek. A párta hengeres-harang alakú, 5 rövid fogú, eleinte piros, később égszínkék. Kereszteződésből származó növény, egyik szülője (S. asperum) a Kaukázus vidékén honos. A hibrid Közép- és Nyugat-Európában helyenként el is vadul. Mint takarmánynövényt termesztik, főleg sertések, nyulak és kecskék takarmányozására. Nálunk csupán néhány évtizede művelik szórványosan. Szántóföldi kultúrában gyöktörzsdarabjaival szaporítják.