# 82. Ocimum basilicum L. - Bazsalikom (Bazsalikum) [Labiatae - Ajakosak].

a: Virágzó növény b: Csésze oldalról nagyítva) c. Csésze szemben (nagyítva) d: Párta szemben (nagyítva) e: Makkocska (nagyítva) f: Csíranövény. | Egyéves, balzsamos illatú növény. Szára felálló, 40-60 cm magas. Levelei tojásdadok, csipkések vagy bevagdaltak. Virágzata laza álfüzér, a párta ajakos, pirosas- vagy sárgásfehér. A csésze felső ajaka ép, kerekded. Hazája ősi termesztése miatt bizonytalan: Dél-Ázsia vagy Afrika. Minden melegebb tájon kultiválják, néha elvadul. Már az ókor óta nagyon kedvelt gyógynövény volt. Jelentősége ma nálunk alárendelt, inkább csak kertekben, kicsinyben termesztik. Drogul szolgáló hajtásait a virágzás kezdetétől gyűjtik, leveleiből illó olajat állítanak elő. Délkelet-Európában fűszerként is használják, ezenkívül mézelő és dísznövény is.