# 32. Anthyllis vulneraria L. - Réti nyúlszapuka (Nyúlszapuka, nyúlhere) [Papilionaceae - Pillangósvirágúak].

a: Virágos szár b: Szártő tőlevelekkel c: Virág (nagyítva) d: Hüvelytermés (nagyítva) e: Mag (nagyítva) f: Csíranövény. | Felegyenesedő szárú, rásimuló szőrű, európai származású, kétéves takarmánynövény. Alsó levelei épek, a felsők páratlanul szárnyaltak. Virágai sárgák vagy piroslók, fejecskében állnak, melyet ujjasan osztott gallérlevél vesz körül. Száraz, laza agyag- vagy homoktalajokon tenyészik jól, mészkedvelő, nitrogéngyűjtő. Üdébb viszonyok között még sovány homokon is jól terem, túl kötött talajra azonban nem való. Monokultúrában és fűkeverékben egyaránt felhasználják, egyszeri kaszálást ad. Szénája zölden kissé kesernyés, ezért a ló nem szereti, de a szarvasmarha és a juh - ha megszokta - szívesen fogyasztja. Szénájától a vajnak kellemes íze és sárga színe lesz.