# 138. Rheum rhabarbarum L. - Rebarbara (Hullámos rebarbara) (2/3-ra kicsinyítve) (Syn.: Rheum undulatum L.) [Polygonaceae - Kereserűfű-félék].

a: Szártő tőlevelekkel b: Virágos buga részlete c: Csíranövény d: Termés (nagyítva) e: Terméses virágzat f: Makktermés (nagyítva) g: Levélnyél. | Évelő, erőteljes, 2 m magasra is megnövő, vaskos szárú növény. Terebélyes levele szíves-tojás alakú, hosszabb, mint széles, tompás vagy hegyes csúcsú, széle többé-kevésbé hullámos, mindkét oldalán szürkészöld. Hatalmas virágzata bugában áll. Termése 3-szárnyú, széles, tojás alakú makk. Hazája Dél-Szibéria. Nálunk kisebb mértékben termesztett konyhakerti növény. Egyes vidékeken már az ókor óta műveleti növény. Termesztésére mélyrétegű táperős talajok alkalmasak. Leveleinek húsos, savanykás almára emlékeztető ízű nyeleiből főzeléket és kompótot szoktak készíteni. Rokon fajainak gyöktörzsei (pl. orvosi rebarbara: Rheum palmatum L.) értékes gyógyszert szolgáltatnak.