# 44. Pisum sativum L. - Veteményborsó (Borsó) [Papilionaceae - Pillangósvirágúak]

a: Virágos szárrészlet b: Hüvelytermés felnyitva c: Virágzat. d: Csíranövény e: Terméses ágrészlet f. Magvak: 1. "Lincoln sárga velőborsó" 2. "Amerika csodája" 3. "Laxton's superb átmeneti" 4. "Komero gyöngye" 5. "Serpette" 6. "Express" 7. "Szürke cukorborsó" 8. "Kelvedon zöld velőborsó" 9. "Velőborsó" 10."Ouward velőborsó" P. s. Ionvar. speciosum (Dierb.) Alef. - Mezei borsó (Syn.: Pisum arvense L.). | Sima, puha, szögletes, belül üres, elfekvő, világos szárú egyéves növény. Levélkéi 2-3-párosak, gerincük hosszú, elágazó kacsban végződik. Alul csipkézett, nagy pálhái szárölelők. Nagy virágai levélhónaljiak, hosszú kocsányúak, fehérek (a mezei borsónál pirosaslilásak), tarkák, pálhái pirosfoltosak. A hüvely hengeres, sokmagvú, állománya és magvai változóak. Őshazája a Kaukázus déli részétől a Földközi-tengerig terjed. Termesztése már a kő- és bronzkorszakból ismert. Zöld állapotban a XIII. és XIV. században kezdték fogyasztani. Hazánkban is egyike a legrégebben termesztett zöldségnövényeknek. Elterjedt a Földnek csaknem az egész lakott területén, északon a 67°-ig. Zöldfogyasztásra a nedvesebb klímájú, magnak a szárazabb klímájú területeken termesztik nagyobb mennyiségben. Hazánkban az ország minden részén igen sok fajtában termesztik. Talajban nem válogat. Nagyon korán vethető, igen meghálálja a szervestrágyázást. Érése egyenlőtlen. Táplálkozási jelentősége nagy. Frissen fogyasztva és a konzerviparban felhasználása nagymérvű. Kiváló takarmánynak és zöldtrágyának is.