# 43. Lathyrus sativus L. - Szeges (szegletes) lednek (Szegésborsó) [Papilionaceae - Pillangósvirágúak].

a: Virágzó növény b: Virág c: Magvak d: Csíranövény e: Hüvelytermések. | Egyéves, szárnyalt, elfekvő, szögletes szárú, pillangós virágú növény. Keskeny levélkéi párosan állanak, pálhásak, a levélgerinc pedig kacsban végződik. Magános virágai hosszú kocsányúak, színük kék, rózsaszínű vagy fehér. A hüvelytermés lapos, felfelé álló, kevés magvú. A mag kissé lapított, szegletes. Hazája Elő-Ázsia és a Földközi-tenger melléke. Nálunk régóta termesztik, de csak kis területen. Száraz, kötött talajok jó abrakhüvelyese, legjobban azonban a középkötött, mélyrétegű, táperős, meszes vályogtalajokon fejlődik. Trágyaerős talajon buja fejlődésű, sokat virít, de magot rosszul köt. Szárazságtűrő képessége kitűnő, jó termést ad sziken is. Tenyészideje rövid: 4-5 hónap. Takarmányként és zöldtrágyának használják, néhol főzeléknek is.