# 141. Ficus carica L. - Füge (2/3-ra kicsinyítve) [Moraceae - Eperfafélék]. "Keszthelyi barna" fajta

a: Lomblevél b: Lomblevél c: Csíranövény d: Érett termés e: Érett termés hosszmetszete. "Gialla Grosso" fajta f: Éretlen termés g: Éretlen termés hosszmetszete h: Téli rügyes hajtás. | Egylaki cserje, tenyeresen, mélyen 3-5 tompa karéjú, alul lágyan molyhos levelekkel. Elhúsosodó serlegvirágzatából fügegyümölcs fejlődik. A Földközi-tenger keleti részén és Nyugat-Ázsiában honos szubtrópusi növény. Hazánkban a XVII. század óta termesztik, a budai Gellérthegyen, Pécsett stb. elvadultan található (török ültetés maradványa). Szórványosan a Balaton mellékén, Buda és Pécs körül, valamint Esztergomban termesztik. Meleg, védett fekvést, téli takarást kíván, néha még így is elfagy. Szaporítása kétéves gyökeres dugványokkal történik. Nálunk nyersen fogyasztják. A préselt koszorúfüge közelkeleti importáru.