# 29. Melilotus albus Medik. - Fehér somkóró [Papilionaceae - Pillangósvirágúak].

a: Virágos szárrészlet b: Alsó szárlevelek c: Szártő d: Csíranövény e: Hüvelytermés (nagyítva) f: Mag (nagyítva). Melilotus officinalis Medik. - Orvosi somkóró. g: Virágos szárrészlet h: Szártő. | Magas termetű, egy-kétéves takarmánynövények. Keskeny levélkéik hármasan összetettek. Virágzatuk fehér vagy sárga, rövid kocsányú keskeny fürt. Termésük egymagvú, zárva maradó, ráncos hüvely. Elterjedésük Eurázia. A termesztésbe csak újabban vonták be a fehér somkórót, míg a sárgavirágú somkóró útszéli, parlagi gyomnövény és drog. Kumarintartalma miatt dohányillatosításra használják. A fehér somkórót keserű íze és erős illata miatt az állatok nem szívesen eszik, újabb vizsgálatok szerint azonban fiatal korában és erjesztett takarmányként minden állattal sikerrel etethető. Talaj iránt nem igényes, termesztésének mégis inkább sovány talajokon van nagyobb jelentősége, ahol más takarmánynövény nemigen termeszthető. Igen jó talajjavító, s mint ilyet, zöldtárgyaként is sikerrel alkalmazzák. Kitűnően tűri a szárazságot, a fagynak is ellenálló, korán sarjad.