# 35. Ornithopus sativus Brot. - Szerradella (Csibeláb) [Papilionaceae - Pillangósvirágúak].

a: Virágos és terméses szár b: Fiatal és érett termés c: Cikkes hüvelytermés részlete (nagyítva) d: Csíranövény e: Szártő. | Alacsony termetű, vékony szárú, egyéves növény. Páratlanul szárnyalt, apró levelei vannak, gyérvirágú fejecskéje rózsás. Termése cikkes hüvely. Hazája az Ibériai félsziget nyugati része. Nálunk kevés helyen (pl. Dél-Somogyban) termesztik, annál inkább Nyugat-Európában, az ottani csapadékosabb körülmények között. Tápanyagban gazdag homokon fejlődik jól, a meszet és szárazságot nem tűri. Finom szálú, ízletes, igen tápláló, de kis hozamú takarmány. Hazai viszonyok között takarmánynak csak másodterményként, gabona alá vetve érdemes termeszteni. Legelőhasználat céljából fűkeverékbe vetve gyengén fejlődik.