# 120. Helianthus annuus L. - Napraforgó (2/3-ra kicsinyítve) [Compositae - Fészkesvirágzatúak].

a: Virágos szár b: Csíranövény c: Nyelves sugárvirág d: Csöves virág e: Kaszattermések (nagyítva): 1. "Iregi fehér" 2. "Uruguay" 3. "Szabolcsi" 4. "Iráni öntözéses 1." 5. "Szlovenszka siva" 6. "Fg. 1616." 7. "Lovászpatonai" 8. "Kínai" 9. "Zelenka" 10."Szovjet 206." 11."Cigány L" 12."Hybride Lazagne" | Egyéves, hatalmas termetű növény (1-4 m). Egyes fajtái dúsan elágazók. Levelei szívesek, érdes szőrűek. Bókoló fészkeinek átmérője 10-40 cm. A sugárzó virágok sárgák, a kögvirágok sötétbarnák. Termése kaszat, színe fehér, fekete vagy csíkozott. Termésében a mag 25-50% olajat tartalmaz. Hazája Mexikó. Ősi alakja nem ismeretes. Európába Amerika felfedezése után került, előbb dísznövényként, majd a délibb országokban olajáért termesztették. Magyarországon a XVIII. század közepe táján már nagyobb mértékben termesztették. Ma Szabolcs és Szatmár megye a fő termőterülete. Termesztésének mértéke ingadozó. Nemesítésével nálunk az 1930-as években kezdtek foglalkozni, számos nemesített és tájfajtája ismeretes. Államilag elismert nemesített fajták az "Iregi", "Lovászpatonai", és a "Mezőhegyesi cirmos". Talaj iránt nem igényes, de nagy termést csak mélyrétegű, tápanyagban gazdag talajon ad. Legfontosabb olajnövényünk, terméséből jó minőségű olaj sajtolható (étolaj, festékgyártás, lámpaolaj), a szappanipar fontos alapanyaga. Pogácsája fehérjében gazdag abraktakarmány. Silónövényként is termesztik, és zöldtrágyázásra is alkalmas.