# 129. Tetragonia tetragonoides (Pall.) 0. Ktze. - Újzélandi-paraj (Télispenót) (Syn.: Tetragonia expansa Murr.) [Aizoaceae - Kristályvirág-félék].

a: Gyökér és virágos szár b: Kinyílt virág (nagyítva) c: Termés (nagyítva) d: Csíranövények. | Egyéves, húsos szárú és levelű, ún. pozsgás növény. Szára heverő, levelei épek, csaknem háromszögűek, virágai a levelek hónaljában ülnek, sárgászöldek, jelentéktelenek. Termése 4-8 szarvacskával ellátott, zöld színű csontár. Őshazája Ausztrália, Tasmánia és Újzéland, a mérsékelt égöv alatt sokfelé termesztik - így hazánkban is -, de általában csak kisebb mennyiségben. Talajban nem válogatós. Kora tavasszal vetik. Magja igen egyenlőtlenül kel, viszont saját magát elveti. Fajtái nincsenek. Hazánkban csupán házikertekben terjedt el, zsenge hajtásait használják fel téli vagy örökös spenótként. A spenóttal szemben előnye, hogy - pozsgás volta miatt - olyan helyeken is kifogástalanul fejlődik, ahol a spenót a nyári meleg miatt nem termeszthető eredményesen, továbbá az újzélandi spenót télen a hó alól is szedhető.