# 61. Pastinaca sativa L. var. sativa - Pasztinák (Paszternák) [Umbelliferae - Ernyősvirágzatúak].

a: Virágos és terméses szárcsúcs b: Tőlevél c: Gyökér d: Érett részterméske hátulról (nagyítva) e: Csíranövény. | Évelő vagy kétéves, erős karógyökeret fejlesztő növény. Levelei egyszerűen szárnyaltak, a levélkék szélesek. Szára 120-150 cm magas. Virágzata összetett ernyő, termése lapos ikerkaszat. Euráziai faj. Vadon hazánkban kaszálókon, mocsárréteken, szikeseken, szántókon, utak mentén stb. gyakori. Termesztése már kb. 4000-éves, ma minden földrészen termesztik. Különösen a nyugat-európai államokban kedvelt levesízesítő fűszernövény. Magyarországon inkább magtermesztése folyik. Talajban nem válogatós, de kedveli a nedvesebb talajt. Néhány fajtáját mint ételízesítőt használják.