# 46. Vigna sinensis (Stickm.) Savi ex Hassk. - Tehénborsó (Homokibab), (2/3-ra kicsinyítve) [Papilionaceae - Pillangósvirágúak]

a: Virágos szárrészlet b: Virág c: Magvak d: Hüvelytermések e: Gyökér f: Csíranövény. | Kúszó szárú, egyéves, pillangósvirágú takarmánynövény. Babhoz hasonló levelei hármasak, virágai bíborosak. A hűvel lapos, keskeny, fénylő-lilás, gyakran igen hosszú. Magvai változó szinűek. Hazájában, Kelet-Ázsiában régi idők óta termesztik, innen terjedt el Dél-Ázsiába és Afrikába. A trópusokon széltében termesztett eleség- és takarmánynövény, valamint zöldtárgya is. Termesztésével Magyarországon száraz homoktalajokon több ízben is megpróbálkoztak, több-kevesebb sikerrel. A tehénborsó ugyanis keveset terem, és érése is bizonytalan nálunk. Melegigényes, szárazságtűrő.