# 80. Thyrnus vulgaris L. - Kerti kakukkfű [Labiatae - Ajakosak].

a: Virágzó növény b: Párta (nagyítva) c: Csésze oldalról (nagyítva) d: Csésze, részben felnyitva (nagyítva) e: Makkocska (nagyítva) f: Csíranövény. | 20-40 cm magas félcserje. Levelei rombos-tojásdadok, hátragöngyölt szélűek, alul finoman molyhosak. Virágzata álörvökből összetett, szaggatott füzér. Apró, fehéres virágai halványan piroslók, pártája gyengén ajakos. Nyugat-mediterrán származású. Az ókor óta kedvelt illatos gyógy- és fűszernövény, ma jelentősége kisebb. Termesztésével déli fekvésű domboldalak, kopárosok is hasznosíthatók. Napos, száraz, középkötött, tápdús talajban díszlik a legjobban. Gyógyászati használatán kívül a konzerviparban és a háztartásban ízesítőként használják, és gyárilag illó olajat is készítenek belőle.